**Препис!**

**ОБЩИНА ГУЛЯНЦИ, ОБЛАСТ ПЛЕВЕН**

град Гулянци, улица „Васил Левски” № 32, тел: 6561/2171, е-mail: [obshtina\_gulianci@mail.bg](mailto:obshtina_gulianci@mail.bg)

## УТВЪРДИЛ:………п…………..

## КМЕТ НА ОБЩИНА ГУЛЯНЦИ

## /ЛЪЧЕЗАР ЯКОВ/

## **У С Л О В И Я**

#### за участие и провеждане на процедура „открит конкурс” по реда на Наредбата за условията и реда за възлагане изпълнението на дейности в горските територии-държавна и общинска собственост и за ползването на дървесина и не дървесни горски продукти на територията на община Гулянци

***I. П Р Е Д М Е Т Н А П Р О Ц Е Д У Р А Т А***

Възлагане на дейности посочени чл. 10, ал. 1, т.9 - залесяване и попълване на горски култури, т.14 - кастрене на стоящи дървета във връзка с ал.2, ал.3, ал.5 при условията и по реда на чл.15 - чл. 24 от Наредбата за условията и реда за възлагане изпълнението на дейности в горските територии-държавна и общинска собственост и за ползването на дървесина и не дървесни горски продукти, наричана по-долу за краткост Наредбата, на територията на община Гулянци, гр.Гулянци ОБЕКТ №1 с начална цена без ДДС в следните обекти:

|  |  |  |  |  |  |  |
| --- | --- | --- | --- | --- | --- | --- |
| **Обект №** | **Отдел,**  **Подотдел,** | **Вид работа и работни операции** | **Мярка** | **Разценка** | **Гаранция за участие** | **Начална цена без ДДС лева.** |
| 1 | 1 „к”, 1 „м” | 1. Дискуване междуредия на кръст 2. Кастрене | Дка.  Дка. | 11.00  24.80 | 115.92 лв. | 2 318.40 лв. |

Срок за изпълнение на дейността е до **30.10.2021 година.**

#### ІІ. СТОЙНОСТ НА ОБЕКТА

2.1. Стойността на обекта общо е **2 318.40** (две хиляди триста и осемнадесет лева и четиридесет стотинки) без ДДС.

2.2.Стойността е формирана при 100% изпълнение на предвидените количества, дейности и спазване на технологичните схеми на работа и предвидените срокове.

**2.3. Тази стойност участниците в конкурса не трябва да надвишават в офертите си.**

## **ІІІ. УСЛОВИЯ, РЕД И СРОК ЗА ВНАСЯНЕ НА ГАРАНЦИИТЕ**

3.1. Паричната гаранция за участие в процедурата е в размер на **5 %**, от стойността на обекта и представлява парична сума в размер **на 115.92 лв**. (сто и петнадесет лева и деведесет и две стотинки). Плащането се извършва по сметкаBG 45SOMB91303336322501, Общинска банка с BIC код АД - SOMBGSF **до 17.00 часа на 02.03.2021 година**.

3.2. Гаранцията за изпълнение на договора е в размер на **5 %**, от достигнатата стойност за обекта. Гаранцията за изпълнение се представя като парична сума, внесена по сметка на Възложителя;

3.3. Изпълнителят избира сам формата на гаранцията за изпълнение. В 7- дневен срок от влизане в сила на заповедта за определяне на изпълнител или в 7 /седем/ дневен срок от издаване на заповедта за определяне на изпълнител, когато е допуснато предварителното й изпълнение, изпълнителя е длъжен да внесе гаранция за изпълнение.

###### **ІV. НАЧИН НА ПЛАЩАНЕ**

4.1. Плащането се извършва по банковата сметка на фирмата – изпълнител, отразена в сключеният договор, и при качествено изпълнение на дейностите.

4.2. Плащането ще се извършва периодично след съставяне протокол за приемане на извършената дейност за всеки подотдел и изготвяне на фактура от кандидата с който е сключен договор за изпълнение.

V. ЗАКУПУВАНЕ НА ДОКУМЕНТАЦИЯ И ОГЛЕД НА ОБЕКТИТЕ

5.1. Конкурсната документация се публикува на интернет страницата на община Гулянци .Кандидатите за участие в конкурса могат да закупят документацията, цената на конкурсната документация за участие е **50,00 (петдесет) лв**. без ДДС, внесени по сметкаBG 43SOMB9130843632364, Общинска банка, вид плащане 447000. Същите могат да се получат от стая 310, всеки работен ден от 8.30 часа - 17.00 часа **до 02.03.2021 година.** До три дни преди изтичането на срока за подаване на офертите лицата могат да поискат писмено от възложителя разяснения по документацията за участие. В срок един ден от постъпването на искането възложителят публикува разяснението на съответната интернет страница, без да посочва лицето, което е направило искането. Участниците за участие в процедурата могат да изтеглят документацията от интернет страниците без заплащане.

5.2. Достъп до площите ще се осигури всеки работен ден **от 8.30 часа до 17.00 часа** **и до 12:00 часа на 02.03.2021** **година**, с представител на общината. След извършване на огледа, кандидата подписва декларация по образец. Община Гулянци не поема разходите свързани с огледа на обекта.

**VІ. ВРЕМЕ И МЯСТО НА ПРОВЕЖДАНЕ НА КОНКУРСА**

6.1. Конкурсът ще се проведе на **04.03.2021** **година** от **9,30 часа** в сградата на Община Гулянци ет.3.

**VІІ. ИЗИСКВАНИЯ КЪМ КАНДИДАТИТЕ**

7.1. В процедурата могат да участват физически лица и/или търговци отговарящи на изискванията на чл. 11, ал. 1 от Наредбата.

7.2. Не може да участва в процедурата кандидат, който :

а) не е осъден с влязла в сила присъда, освен ако е реабилитиран, за престъпление по чл. 194 - 217, 219 - 260, 301 - 307, 321 и 321а от Наказателния кодекс;

б) не е обявен в несъстоятелност и не е в производство по несъстоятелност;

в) не е в производство по ликвидация;

г) не е свързано лице по смисъла на § 1, т. 15 от допълнителните разпоредби на Закона за противодействие на корупцията и за отнемане на незаконно придобитото имущество (ЗПКОНПИ) с директора на ДП и на съответното ТП, съответно с директора на УОГС или с ръководителя на съответната общинска горска структура по чл. 181, ал. 1 ЗГ;

д) не е сключил договор с лице по чл. 68 от ЗПКОНПИ;

е) не е лишен от право да упражнява търговска дейност;

ж) няма парични задължения към държавата и към съответното ДП, установени с влязъл в сила акт на компетентен държавен орган, а когато възложител в процедурата е община, че участникът няма парични задължения и към съответната община, с влязъл в сила акт на компетентен орган;

з) е внесъл гаранция за участие в конкурса;

и) заедно с посочените от него подизпълнители отговаря на техническите и квалификационните изисквания за извършване на дейността, когато такива са определени в условията за провеждане на процедурата;

При подаване на офертата за участие кандидатът удостоверява отсъствието на обстоятелствата по т. 7.2. букви “а”-„ж” от условията с декларация по образец – неразделна част от документацията.

Изискванията на т.7.2. се отнасят за управителите на кандидата или за лицата, овластени по реда на Търговския закон за съответния вид търговец да представляват търговеца.

Когато кандидатът предвижда участие на подизпълнители при изпълнение на поръчката, те трябва също да отговарят на изискванията по т. 7.1 и т. 7.2 букви “а”-„ж” от условията, за което представят съответните доказателства.

Изискванията на т.7.2. се прилагат, както следва:

1. при събирателно дружество - за всеки съдружник, освен ако с дружествения договор не е възложено управлението на един съдружник или на друго лице;

2. при командитно дружество - за неограничено отговорните съдружници;

3. при дружество с ограничена отговорност - за управителя, а при няколко управители - за всеки от тях;

4. при еднолично дружество с ограничена отговорност - за управителя;

5. при акционерно дружество - за членовете на съвета на директорите, съответно на управителния съвет;

6. при командитно дружество с акции - за изпълнителните членове, на които е възложено управлението;

7. във всички останали случаи, включително за чуждестранните лица - за лицата, които представляват кандидата;

8. в случаите, когато има прокуристи - за прокуристите; когато чуждестранното лице има повече от един прокурист, декларацията се подава само за прокуриста, в чиято представителна власт е включена територията на Република България.

Когато кандидатът в процедурата предвижда участие на подизпълнители, това се вписва в офертата.

Когато кандидат в процедура е чуждестранно физическо или юридическо лице, документите, които са на чужд език, се представят в официално заверен превод.

Кандидатите могат да бъдат физически лица вписани в публичния регистър по чл.235 от ЗГ за дейности по **планиране и организация на дейностите по залесяване** и/или търговци, които следва да са вписани в публичния регистър по чл.241 от ЗГ **за дейности по стопанисване на горски територии**, и да представят доказателства за търговска репутация. Да представятположителни търговски репутации / референция по образец / за последните **12 месеца,** считано от датата на издаването им от всички ДГС/ДЛС на територията на ''СЕВЕРОЗАПАДНО ДЪРЖАВНО ПРЕДПРИЯТИЕ'' ДП гр. ВРАЦА или в друго държавно предприятие, в които е работила фирмата, че нямат констатирани нарушения / с констативни протоколи, АУАН и влязло в сила НП / по ЗГ. Търговците, извършвали такива дейности представят референциите в оригинал или заверено копие - издадени в срок до **3 месеца** преди датата на разглеждане на офертата. Когато търговецът не е извършвал такава дейност, представя декларация в свободен текст.

Кандидатите представят доказателства, че притежават необходимата техника за извършване на дейността, копия на талони за регистрация на горска и земеделска техника по реда на ЗРКЗГТ / в сила от 01.01.2018 година в съответната ОД „ Земеделие “/, копия от договори за наем/лизинг, ако техниката е наета; копие на справка от НАП по чл.62, ал.4 от КТ за актуалното състояние на действащия трудов договор / важи за срок от **1 месец** от датата на издаването / за назначения лицензиран лесовъд;

Кандидатите следва да притежават минимален брой собствена и/или наета необходима техника за изпълнение на дейността: **За Обект № 1 - 1 бр., трактор, 1 бр., дискова брана, 6 бр. ножици, триони - (посочват се в декларацията, приложение № 9 ).**

Не се допуска до участие в конкурса всеки кандидат, който не отговаря на горните изисквания.

При изготвяне на офертата всеки участник трябва да се придържа точно към обявените от възложителя условия.

До изтичането на срока за подаване на офертите всеки участник в процедурата може да промени, допълни или оттегли офертата си.

Всеки участник в процедурата има право да подаде само една оферта.

***VІІІ. ИЗИСКУЕМИ ДОКУМЕНТИ ЗА УЧАСТИЕ В КОНКУРСА***

Необходими документи към офертата за допускане до участие в процедурата:

8.1.Списък на документите, съдържащи се в офертата – **приложение № 1;**

8.2.  заявление за участие по образец, в което се посочват обектът, за който се участва, името на участника, ЕИК или ЕГН, номерът на удостоверението за регистрация на участника в публичния регистър по чл. 241 или 235 от ЗГ за съответната дейност, с изключение на случаите по чл. 11, ал. 2, и срокът на валидност на офертата. С подаването на заявлението участникът се съгласява с условията за провеждане на конкурса;– **приложение № 2;**

8.3. За юридически лица и еднолични търговци – Единен идентификационен код за лицата, регистрирани в Република България, или данни за търговска регистрация съгласно националното законодателство в случаите, когото кандидат в процедурата е чуждестранно лице - **приложение № 4;**

8.3.1. за физическо лице-копие от документ за самоличност;

8.4. Декларация, че кандидатът: **/ приложение № 5 /**

а) не е осъден с влязла в сила присъда, освен ако е реабилитиран, за престъпление по чл. 194 - 217, 219 - 260, 301 - 307, 321 и 321а от Наказателния кодекс;

б) не е обявен в несъстоятелност и не е в производство по несъстоятелност;

в) не е в производство по ликвидация;

г) не е свързано лице по смисъла на § 1, т. 15 от допълнителните разпоредби на Закона за противодействие на корупцията и за отнемане на незаконно придобитото имущество (ЗПКОНПИ) с директора на ДП и на съответното ТП, съответно с директора на УОГС или с ръководителя на съответната общинска горска структура по чл. 181, ал. 1 ЗГ;

д) не е сключил договор с лице по чл. 68 от ЗПКОНПИ;

е) не е лишен от право да упражнява търговска дейност;

ж) няма парични задължения към държавата и към съответното ДП, установени с влязъл в сила акт на компетентен държавен орган, а когато възложител в процедурата е община, че участникът няма парични задължения и към съответната община, с влязъл в сила акт на компетентен орган;

з) е внесъл гаранция за участие в конкурса;

и) заедно с посочените от него подизпълнители отговаря на техническите и квалификационните изисквания за извършване на дейността, когато такива са определени в условията за провеждане на процедурата;

8.5. Номер на удостоверение за регистрация на кандидата в публичния регистър по **чл. 235 от Закона за горите** за дейността «Стопанисване на горски територии» и «Планиране и организация на дейностите по залесяване» и номер на удостоверението за регистрация на лицензирания лесовъд **по чл. 241 от ЗГ**/ Когато участникът в процедурата предвижда участие на подизпълнители, това се посочва в заявлението заедно с ЕИК или ЕГН, номер на удостоверението за регистрация на подизпълнителя в публичния регистър по чл. 241 или 235 от ЗГ за съответната дейност, с изключение на случаите по чл. 11, ал. 2 -  за дейности по залесяване с механизиран начин на извършване, които се възлагат самостоятелно и за дейности по чл. 10, ал. 1, т. 2, 3 и 14 - кастрене на стоящи дървета; добив на недървесни горски продукти; товарене, транспортиране и разтоварване на дървесина и на недървесни горски продукти.

8.6. Плик Б „Ценово предложение ”, съдържаща ценовата оферта - **приложение № 3**;

8.7. Документ за внесена гаранция за участие в процедурата /представена под формата на парична сума за всеки обект с отделно банково бордеро/;

8.8 Препоръки / референции по образец **приложение № 8** / за добро изпълнение на дейността за последните **12 месеца,** считано от датата на издаването им от всички ДГС/ДЛС на територията на ''СЕВЕРОЗАПАДНО ДЪРЖАВНО ПРЕДПРИЯТИЕ'' ДП гр. ВРАЦА или в друго държавно предприятие, в които е работила фирмата, че нямат констатирани нарушения / с констативни протоколи, АУАН и влязло в сила НП / по ЗГ, издадени в **срок до 3 месеца** преди датата на разглеждане на офертата. Когато търговецът/физическото лице не е извършвал такава дейност изобщо, представя декларация в свободен текст.

8.9. Копия на талони за регистрация на горска и земеделска техника по реда на ЗРКЗГТ; копия от договори за наем/лизинг, ако техниката е наета;

8.10. Копие на справка от НАП по чл.62, ал.4 от КТ за актуалното състояние на действащия трудов договор /важи за срок от **1 месец** от датата на издаването / за назначения лицензиран лесовъд;

8.11. Декларация за техническа възможност**- приложение № 9;**

8.12. Декларация**- приложение № 6;**

8.13. Декларация за извършен оглед**- приложение № 7.**

**8.14. Проект – договор.**

**8.15. Към условията се прилагат и документите по т.8.3; 8.3.1; 8.4 и 8.5 от настоящите условия за всеки посочен в офертата подизпълнител /в случай, че участникът предвижда участието на подизпълнители/.**

**При откриване на процедурата присъстващите кандидати представят на комисията документ за самоличност, а когато участват чрез пълномощник - нотариално заверено пълномощно и документ за самоличност на пълномощника**.

*Когато кандидат представя заверено от него копие от изискуемите документи, трябва да е положил своя подпис и печат върху тях и задължително представя оригиналите на комисията за сравнение.*

**ІХ. ПОДГОТОВКА, ДЕПОЗИРАНЕ НА ОФЕРТИТЕ И РЕД ЗА РАЗГЛЕЖДАНЕТО ИМ**

9.1. При изготвяне на офертата всеки кандидат трябва да се придържа точно към обявените от възложителя условия.

9.2. До изтичането на срока за подаване на офертите всеки кандидат в процедурата може да промени, допълни или оттегли офертата си. Всеки кандидат има право да подаде една оферта. Лице, което е дало съгласие и е посочено като подизпълнител в офертата на кандидат, не може да подава самостоятелна оферта и да е посочен за подизпълнител на друг кандидат за същия обект или обособена позиция.

9.3. Офертата се представя в запечатан непрозрачен плик „А” от кандидата или от упълномощен от него представител. Върху плика „А” се посочва посочват името на участника, номер на обекта, адрес за кореспонденция, телефон и по възможност - факс и електронен адрес. В плика се поставят документите, изисквани от възложителя съгласно чл. 18 от Наредбата и РазделVІІІ от настоящите условия, както и отделен, запечатан, непрозрачен плик „Б” с надпис „Ценовопреложение”, наименование на кандидата и обекта, за който подава оферта. Пликът с „Предлагана цена” „Б”съдържа попълнена ценова оферта предложена от кандидата. Върху пликовете не се правят никакви други обозначения.

***Забележка: Предложената от съответния кандидат цена за изпълнение на услугата не може да бъде по-висока от обявената начална цена.***

9.4. При приемане на офертата върху плика се отбелязват входящ номер, датата и часът на получаването и посочените данни се записват във входящ регистър по образец, за което на приносителя се издава документ.

9.5. Възложителят не приема за участие в процедурата и връща незабавно на кандидатите оферти, които са представени след изтичане на крайния срок за получаване или в незапечатан, прозрачен или скъсан плик. Тези обстоятелства се отбелязват във входящия регистър.

9.6. Офертата може да се представи и по електронен път при условията и по реда на Закона за електронния документ и електронния подпис. В този случай участникът е длъжен да представи на възложителя всички документи, които не са в електронен вид по реда на Раздел VІІІ.

Срокът на валидност на офертите е времето, през което участниците са обвързани с условията на представените от тях оферти, определени от възложителя **90 календарни дни** от крайната дата за подаването им. Оферта с по-малък срок на валидност ще се отхвърля от възложителя като не съответстваща на изискванията.

9.7. Записаната в предложението цена е без ДДС.

9.8. Офертите се депозират лично или чрез представител в деловодството на община Гулянци до 17.00 часа на 02.03.2021 година.

9.9.Офертите се разглеждат от комисията по реда на тяхното постъпване.

**Х. РАЗНОСКИ ПО КОНКУРСА**

10.1. Всеки участник в процедурата поема сам разноските по изготвяне на офертата и представянето и. Община Гулянци не заплаща тези разходи независимо от изхода на процедурата.

10.2. Представените оферти в едно с документите към тях не се връщат на участниците.

**ХІ. ЗАДЪЛЖИТЕЛНИ УСЛОВИЯ**

11.1. ИЗПЪЛНИТЕЛЯТ е задължен да спазва последователността на предвидените дейности и операции в приложената технологична схема към документацията.

11.2. Всяка обективно наложила се промяна на обем на работа се съгласува писмено с община Гулянци.

11.3. ИЗПЪЛНИТЕЛЯТ провежда инструктаж по изискванията за охрана на труда на лицата извършващи възложените мероприятия.

**ХІІ. ОТКРИВАНЕ НА ПРОЦЕДУРАТА**

12.1. Конкурса ще се проведе **на 04.03.2021 година от 9:30 часа в заседателната зала на община Гулянци**.  При открития конкурс всеки участник има право да присъства лично или чрез упълномощен представител при работата на комисията след представяне на документ за самоличност и пълномощно от представлявания - когато е приложимо.

**ХІII. ОТВАРЯНЕ И ОЦЕНЯВАНЕ НА ПРЕДЛОЖЕНИЯТА**

Конкурса се провежда на два етапа:

**13.1. Първи етап**

1. Комисията започва работа след получаване на списъка с кандидатите и представените оферти. Комисията проверява самоличността на кандидатите или на техните упълномощени представители. Комисията отваря офертите по реда на тяхното постъпване и проверява дали са оформени съгласно конкурсните условия. Комисията проверява за наличието на всички изискуеми документи в Раздел VIII от настоящите условия и описва съдържанието на плика в таблица за представените документи. Комисията проверява информацията, посочена в заявленията на участниците, за която има служебен достъп.

2. Комисията отстранява от участие в процедурата кандидат:

2.1. който не е представил някой от изискуемите документи в Раздел VІІІ от настоящите условия;

2.2. за когото са налице обстоятелства по т. 7.2 и 8.5. в Раздел VІІІ от настоящите условия;

2.3. който е представил оферта, която е непълна или не отговаря на предварително обявените условия на възложителя;

##### 2.4. който е представил оферта, която не отговаря на изискванията, посочени в Раздел VІІІ от конкурсните условия;

При съмнение в достоверността на някои от документите, комисията може да изиска потвърждаването им по определен от нея ред до приключването на първия етап.

Председателят на комисията съобщава на присъстващите кандидати, кои от тях се допускат до участие, кои се отстраняват и причините за отстраняването на кандидатите от участие в процедурата, като това се отбелязва в протокола. Не се отваря пликът с надпис „Предлагана цена” на кандидат, който е отстранен от по-нататъшно участие в открития конкурс.

**13.2 Втори етап**

В открито заседание комисията отваря плик Б с надпис „Ценово предлжение” на кандидатите допуснати до участие и най-малко трима от членовете й подписват ценовата оферта.

Комисията отстранява от участие в процедурата кандидат, който е представил оферта, която е непълна не отговаря на предварително обявените условия или не е изготвена по приложения в документацията образец. Кандидата няма право да променя предложението си.

Комисията разглежда допуснатите оферти и ги оценява в съответствие с предварително обявените условия. Ако някой от кандидатите е предложил цена, която в зависимост от избрания критерий за оценка е с 20 или повече на сто по-благоприятна от средната стойност на съответните предложения в останалите оферти, комисията може да изиска от него подробна писмена обосновка за начина на нейното образуване и определя срок за представянето й. Комисията определя разумен срок за представяне на обосновката, който срок не може да бъде по-кратък от 2 работни дни след получаването на искането за това.

Комисията може да приеме писмената обосновка и да не предложи за отстраняване офертата, когато са посочени обективни обстоятелства, свързани със:

1. оригинално решение за изпълнение на дейността;

2. предложеното техническо решение;

3. наличието на изключително благоприятни условия за участника;

4. икономичност при изпълнение на дейността.

Когато кандидатът не представи в срок писмена обосновка или комисията прецени, че посочените обстоятелства не са обективни, комисията не класира кандидата и го отстранява. Комисията класира кандидатите съгласно резултатите от оценката по критериите, посочени в документацията за участие в конкурса. В случай, че двама или повече кандидати са с еднакви резултати, комисията извършва класирането между тях според показателя с най-голяма тежест, посочен в методиката за оценка.

Възложителят определя изпълнителя въз основа на оценка на офертите по методиката описана в Раздел ХІV**.**

***ХIV. КЛАСИРАНЕ НА УЧАСТНИЦИТЕ***

На основание чл.15, ал.9, т.1 от Наредбата изпълнителя на дейностите се определя въз основа на оценка по критерия: **най-ниска предложена цена**.

*Ако двама или повече кандидати са подали оферти с еднаква предложена цена, спечелилият и класираният на второ място се определят чрез жребий.*

В случай, че всички предложени първоначално цени са по-високи от началната, конкурсът за обекта се прекратява.

Комисията не оценява и не класира предложение, което не е изготвено в съответствие с условията за провеждане на конкурса.

**Забележка: Комисията може по всяко време да проверява заявените от кандидатите данни, както и да изисква писмено представяне в определен срок на допълнителни доказателства за обстоятелствата, посочени в офертата.**

Работата на комисията се отразява в протокол, подписан от всички членове на комисията. Той съдържа:

* Състав на комисията;
* Списък на кандидатите и офертите, отстранени от процедурата и мотивите за отстраняването им;
* Резултатите от разглеждането и оценяването на офертите, включително, кратко описание на предложенията на кандидатите и оценките по всеки показател, когато критерият за оценка е икономически най-изгодната оферта;
* Класирането на кандидатите, чиито оферти са допуснати до разглеждане и оценяване
* Дата на съставянето на протокола;

Комисията приключва своята работа с предаване на протокола и цялата документация събрана в хода на процедурата на възложителя

* особени мнения със съответните писмени мотиви на членовете на комисията - в случай че има такива.

В тридневен срок след приключване на работата си комисията представя на Кмета на община Гулянци протокола, в който му предлага класиране на кандидатите.

Копие от протокола може да бъде предоставен на кандидатите, след писмено поискване от тях.

***ХV. ОБЩИ ПРАВИЛА ЗА СКЛЮЧВАНЕ НА ДОГОВОР***

15.1. Спечелилият участник е длъжен в 14 /четиринадесет/ дневен срок от влизане в сила на заповедта на кмета на общината за определяне на изпълнител или в 14 /четиринадесет/ дневен срок от съобщаване на заповедта за определяне на изпълнител, когато е допуснато предварителното й изпълнение да сключи договор с община Гулянци.

15.2.Ако в посочения -дневен срок не се сключи договор с класирания на първо място, възложителят в нов 14-дневен срок кани класирания на второ място да сключи договор. Ако и той откаже да сключи договор в посочения 14-дневен срок, възложителят прекратява процедурата.

15.3. Възложителят сключва писмен договор с кандидата определен за изпълнител на дейността.

15.4. Договорът включва задължително всички предложения на кандидата в хода на проведения конкурс, въз основа на които е определен за изпълнител.

15.5. **Преди подписване на договора кандидатът, определен за изпълнител задължително следва да представи документи от съответните компетентни органи за удостоверяване на декларираните обстоятелства в Раздел VІІІ, т. 8.4 от настоящите условия, а именно:**

**15.5.1.** свидетелство за съдимост на физическото лице или на лицата, които представляват съответния участник съгласно Търговския закон или законодателството на държава - членка на Европейския съюз, или на друга държава - страна по Споразумението за Европейското икономическо пространство, където участникът е регистриран.

**15.5.2. Удостоверение от съответната ТД на НАП, че кандидата няма парични задължения към държавата по смисъла на чл. 162, ал. 2 от Данъчно-осигурителния процесуален кодекс, установени с влязъл в сила акт на компетентен орган - със срок на валидност 2 месеца, от датата на издаване;**

**15.5.3. Копия на уведомления и справки от НАП по чл.62, ал.4 от КТ / важат за срок от 1 месец от датата на издаването им / за назначените работници, и копия от удостоверенията им за придобита квалификация / минимум удостоверения за квалификация на 1 брой тракторист/;**

**15.5.4. удостоверение, че кандидатът няма парични задължения към общината, установени с влязъл в сила акт на компетентен държавен орган със срок на валидност 1 месец от датата на издаването;**

15.5.5. всички необходими документи, доказващи обстоятелствата за техническа и кадрова обезпеченост, които е декларирал;

15.5.6. номер на документ за внасяне на допълнителна парична сума - в случаите, когато гаранцията за изпълнение надвишава внесената гаранция за участие, или учредена в полза на възложителя банкова гаранция за изпълнение на договора;

Ако кандидатът ще използва подизпълнители представянето на документите по т. 15.5.1., т. 15.5.2., т. 15.5.3. и т. 15.5.4.; 15.5.5 и е задължително и за тях.

15.6. Документите следва да са валидни към датата на подписване на договора и се представят в оригинал или заверено от кандидата копие. При представяне на заверено копие, кандидатът представя и оригинала за сравнение.

15.7. Договорът не се сключва с кандидат, определен за изпълнител, който не представи необходимите документи по предходната т. 15.5.

15.8. Когато в офертата на спечелилия кандидат, е предвидено участие на подизпълнители, в договора се посочват условията, при които ще се осъществи изпълнението, както и редът за смяната на подизпълнителя.

***Забележка: Договорът за възлагане на дейността не се сключва с кандидат, който откаже да представи документите по Раздел XV. В този случай община Гулянци задържа гаранцията за участие в процедурата на участника.***

***ХVІ. ПРЕКРАТЯВАНЕ НА ДОГОВОР***

16.1. Възложителят прекратява договора с едностранно писмено волеизявление в следните случаи:

16.1.1. Когато по време на действието на договора, в резултат на настъпила промяна в обстоятелствата, поради която изпълнителят или подизпълнителят вече не отговаря на някое от изискванията на Възложителя;

16.1.2. Когато по време на изпълнение на договора бъде установено, че във връзка с възлагането на дейността изпълнителят/подизпълнителят е подписал декларация с невярно съдържание;

16.1.3. Когато са установени от възложителя в процеса на изпълнение на договора неотстраними отклонения от определените с договора срокове, технологични и качествени показатели за извършване на съответната дейност, включително и такива, допуснати от подизпълнителя.

16.1.4. Когато дейността се извършва от подизпълнители, които не отговарят на изискванията на чл. 18 от Наредбата.

16.2. С изтичане срока на договора.

16.3. Договорът може да бъде прекратен по писмено взаимно съгласие на двете страни.

16.4. Други основания предвидени в договора.

***ХVІІ. ОСВОБОЖДАВАНЕ НА ГАРАНЦИИТЕ***

17.1. При обжалване на процедурите гаранциите за участие на класираните на първо и второ място се задържат до изтичането на сроковете на валидност на офертите им. Гаранцията за участие на обжалващия процедурата се задържа до приключването на производството по обжалване.

17.2. При обжалване на процедура и влязло в сила съдебно решение за продължаването и от определен етап органът, открил процедурата, изисква от участниците в 7-дневен срок да декларират нов срок на валидност за офертите и да внесат гаранция за участие за съответния обект, ако е била възстановена.

17.3. Възложителят освобождава гаранциите за участие на:1. отстранените участници и на участниците, които не са класирани на първо или второ място, в срок 3 работни дни след изтичането на срока за обжалване на заповедта на възложителя за определяне на изпълнител;

2. класираните на първо и на второ място - след сключването на договора.

3. обжалващия заповедта на възложителя за определяне на изпълнител - в срок 5 работни дни от приключване на производството по обжалване.

17.3. При прекратяване на процедурата гаранциите на всички кандидати се освобождават в срок 3 работни дни след влизане в сила на заповедта за прекратяване.

17.4. Възложителят освобождава гаранциите по т. 17.1., 17.2., и 17.3., без да дължи лихви за периода, през който средствата законно са престояли при него.

**17.5. Възложителят има право да задържи гаранцията за участие, когато кандидатът в процедурата за възлагане:**

- оттегли офертата си след изтичане на срока за подаването й;

- не отвори ценовото си предложение в обявения в заповедта времеви период - при електронен конкурс;

- е определен за изпълнител, но не изпълни задължението си да сключи договор по чл.

- не представи документите за сключване на договор в определения срок.

17.6. Гаранцията за изпълнение на сключените договори се освобождава при изпълнение на договорните задължения в срок 10 работни дни след окончателното приемане на извършената работа с приемателно-предавателни протоколи за обекта. Възложителят освобождава гаранцията, без да дължи лихви за периода, през който средствата законно са престояли в него.

17.7. Условията и сроковете за задържане или освобождаване на гаранцията за изпълнение, както и заплащането на неустойки, се уреждат в договора

**ХVІІІ. ОБЖАЛВАНЕ**

Заповедите за класиране на кандидатите и определяне на изпълнител, както и тези за прекратяване на процедурата могат да се обжалват по реда и в сроковете, предвидени в Административно-процесуалния кодекс. При наличие на разпореждане, с което се допуска предварителното им изпълнение на основание чл. 34, ал. 3 от „Наредбата” по реда и при условията на чл.60, ал. 1 от Административно-процесуалния кодекс изпълнението им, не се спира при подадена жалба.

**ХІХ. ДОПЪЛНИТЕЛНА ИНФОРМАЦИЯ**

Участниците в конкурса могат да получават допълнителна информация по конкурсните документи на адреса на община Гулянци, лице за контакти инж. Любен Балуров – Лесоинженер – 0895661165.

Процедурата е разработена при спазване на основните принципи и изисквания, залегнали в Наредбата за условията и реда за възлагане изпълнението на дейности в горските територии-държавна и общинска собственост и за ползването на дървесина и не дървесни горски продукти и Закона за горите.